CELEX: 32014D1220(08)
Language: hr
Date: 2014-12-18 00:00:00
Title: Provedbena odluka Komisije оd 18. prosinca 2014. o izmjeni Provedbene odluke 2014/C 244/06 o uspostavljanju programa rada za 2014. godinu u pogledu financijskog doprinosa referentnim laboratorijima Europske unije

20.12.2014   
            
            
               HR
            
            
               Službeni list Europske unije
            
            
               C 461/22
            
         PROVEDBENA ODLUKA KOMISIJE
   оd 18. prosinca 2014.
   o izmjeni Provedbene odluke 2014/C 244/06 o uspostavljanju programa rada za 2014. godinu u pogledu financijskog doprinosa referentnim laboratorijima Europske unije
   (2014/C 461/14)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provodi radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 32. stavak 7.,
   uzimajući u obzir Uredbu (EU) br. 652/2014 Europskog parlamenta i Vijeća od 15. svibnja 2014. o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal, o izmjeni direktiva Vijeća 98/56/EZ, 2000/29/EZ i 2008/90/EZ, uredbi (EZ) br. 178/2002, (EZ) br. 882/2004 i (EZ) br. 396/2005 Europskog parlamenta i Vijeća, Direktive 2009/128/EZ Europskog parlamenta i Vijeća i Uredbe (EZ) br. 1107/2009 Europskog parlamenta i Vijeća te o stavljanju izvan snage odluka Vijeća 66/399/EEZ, 76/894/EEZ i 2009/470/EZ (2), a posebno njezin članak 30.,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije (3), a posebno njezin članak 84. stavak 2.,
   budući da:
   
               (1)
            
            
               Člankom 32. Uredbe (EZ) br. 882/2004 utvrđuju se zadaće i nadležnosti referentnih laboratorija Europske unije (EU).
            
         
               (2)
            
            
               Referentni laboratoriji EU-a podnijeli su svoje programe rada za 2015. godinu. Navedeni programi rada u skladu su s ciljevima i prioritetima ovog programa rada Komisije.
            
         
               (3)
            
            
               Zbog zdravstvenog stanja životinja u 2014., osobito u pogledu transmisivnih spongiformnih encefalopatija (TSE) i bolesti obuhvaćenih kriznim fondom, iznosi predviđeni u proračunu nisu u cijelosti dodijeljeni.
            
         
               (4)
            
            
               Stoga se preostala odobrena sredstva za 2014. mogu upotrijebiti za financiranje programa rada referentnih laboratorija EU-a za 2015.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         ODLUČILA JE:
   Članak 1.
   Izmjena Provedbene odluke 2014/C 244/06
   1.   U naslovu Provedbene odluke 2014/C 244/06 „za 2015. godinu” zamjenjuje se sa „za 2014. godinu”.
   2.   U uvodnoj izjavi 2. „program rada za 2015.” zamjenjuje se sa „program rada za 2014.”.
   3.   U članku 1. drugom stavku „2015.” zamjenjuje se sa „2014.”.
   4.   Članak 2. zamjenjuje se sljedećim:
   
      „Najveći doprinos za program za 2014. koji korisnici provode u 2015. iznosi 15 500 000 EUR i financira se iz sljedeće linije općeg proračuna Europske unije za 2014.: 17.0403.”.
   
   Članak 2.
   Izmjena Priloga Provedbenoj odluci 2014/C 244/06
   1.   U naslovu Priloga Provedbenoj odluci br. 2014/C 244/06 „program rada Komisije za 2015.” zamjenjuje se sa „program rada Komisije za 2014.” i „Referentni laboratoriji EU-a – program rada Komisije za 2015.” zamjenjuje se sa „Referentni laboratoriji EU-a – program rada Komisije za 2014.”.
   2.   U točki 1.1., Uvod, u drugom retku prvog stavka briše se „za 2015. godinu”.
   3.   U točki 1.5., Prioriteti, u trećem stavku „ne samo 2015. godine” zamjenjuje se sa „ne samo 2014. godine”.
   4.   U točki 1.7., Ključni kriteriji, kriteriji za dodjelu, „Sukladnost s ciljevima i prioritetima ovog programa rada Komisije za 2015. godinu.” zamjenjuje se sa „Sukladnost s ciljevima i prioritetima ovog programa rada Komisije za 2014. godinu.”.
   
      Sastavljeno u Bruxellesu 18. prosinca 2014.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 165, 30.4.2004., str. 1.
   
   
      (2)  SL L 189, 27.6.2014., str. 1.
   
   
      (3)  SL L 298, 26.10.2012., str. 1.